Държавен вестник, бр. 41, 2005 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  41
3. относителната грешка на дължините не
превишава 1:6000.
 (12) В изравнението при GPS измерване се
включват само независимо измерени величи-
ни. Точността на определяне на точките е съг-
ласно ал. 11, т. 2.
 (13) За урбанизирани територии с площ, по-
малка от 25 ha, при липса на точки от ДГМ и
ГММП привързването на РГО се извършва чрез
създаване на най-малко две максимално отда-
лечени една от друга точки от РГО, които се
определят чрез GPS измервания, с осигурена
видимост към най-малко две други съществу-
ващи точки от ГММП и/или ДГМ. За определя-
не на координатите на избраните точки се из-
мерват векторите до най-близките точки от
ГММП и/или ДГМ, както и векторите между
тях. Изравнението за определяне на координа-
тите на тези точки се осъществява в самостоя-
телна група.
 (14) Материалите и данните за РГО трябва
да отговарят и на изискванията на Наредба № 19
от 2001 г. за контрол и приемане на кадастрал-
ната карта и кадастралните регистри (ДВ, бр. 2
от 2002 г.), като те се контролират и приемат
при условията и по реда, посочени в нея.
Г л а в а  т р е т а
КАДАСТРАЛНИ РЕГИСТРИ. СПОМАГА-
ТЕЛНИ РЕГИСТРИ
Раздел I
Кадастрални регистри
Чл. 24. (1) Кадастралните регистри са:
1. регистър на недвижимите имоти—обект
на кадастъра;
2. регистър на геодезическите основни точки;
3. регистър на точките от РГО;
4. регистър на идентификаторите и техните
промени.
(2) Регистърът на геодезическите основни
точки (точките от ДГМ и ГММП) и регистърът
на точките от РГО се обединяват в общ регис-
тър на геодезическата основа.
Чл. 25. (1) Кадастралният регистър на не-
движимите имоти съдържа:
1. данни за поземлените имоти: идентифи-
катор—нов и стар; площ; трайно предназначе-
ние; начин на трайно ползване; адрес; номер на
партидата на имота в имотния регистър;
2. данни за сградите: идентификатор—нов и
стар; застроена площ; брой етажи; предназна-
чение; адрес; номер на партидата на имота в
имотния регистър;
3. данни за самостоятелните обекти в сгра-
ди: идентификатор; площ по документ; адрес;
предназначение; номер на партидата на имота
в имотния регистър;
4. данни за собствениците и носителите на
други вещни права;
5. данни за актовете, от които лицата по т. 4
черпят правата си, както и данни за правата.
(2) Данните за собствениците и носителите
на други вещни права включват:
1. името, ЕГН или друг идентификационен
номер, адреса—за собственик—физическо лице,
а за едноличен търговец—и наименованието,
седалището и кода по БУЛСТАТ;
2. наименованието, организационната фор-
ма, седалището и кода по БУЛСТАТ или друг
идентификационен номер—за собственик—
юридическо лице;
3. наименованието, организационната фор-
ма, седалището и кода по БУЛСТАТ или друг
идентификационен номер на държавното юри-
дическо лице, на което е предоставено управ-
лението—за недвижимите имоти—държавна
собственост;
4. наименованието, организационната фор-
ма, седалището и кода по БУЛСТАТ или друг
идентификационен номер на организациите или
юридическите лица на общинска бюджетна из-
дръжка, на които е предоставено по реда на
чл. 12, ал. 1 от Закона за общинската собстве-
ност стопанисване и управление на недвижи-
мите имоти—общинска собственост;
5. наименованието и кода на общината по
ЕКАТТЕ—за недвижимите имоти—общинска
собственост;
6. данни за съда, за вида на регистъра и но-
мера на тома и партидата—за местните юриди-
чески лица, които са регистрирани в съдебен
регистър, и за чуждестранни юридически лица,
регистрирали клон в Република България;
7. кода по БУЛСТАТ или друг идентифи-
кационен номер—за местните и чуждестран-
ните юридически лица, които нямат съдебна
регистрация.
(3) Данните за актовете и за правата по ал. 1,
т. 5 съдържат:
1. вида на акта—нотариален или друг акт по
чл. 112 от Закона за собствеността, подлежащ
на вписване;
2. данни за издателя, номера и датата на
издаване или номера и датата на вписване в
книгите по вписванията, съответно в имотния
регистър;
3. вида на правото—право на собственост,
право на строеж, право на пристрояване, право
на надстрояване, право на ползване, включи-
телно концесия;
4. срока, ако правото е срочно;
5. вида на собствеността: частна—на физичес-
ки или юридически лица, на общините или на
държавата, публична общинска, публична дър-
жавна или изключителна държавна собственост;
6. идеалните части (дяловете)—при съсобс-
твеност.
(4) Кадастралният регистър на недвижимите
имоти се създава в цифров и писмен вид съглас-
но приложение № 5 и се поддържа в цифров вид.
Чл. 26. (1) Регистърът на геодезическата
основа включва:
1. номера на точката;
2. класа на точката;
3. координатите x, y и H и средните им квад-
ратни грешки в метри с точност до милиметър;